आधी रात बारातियों की कार को ट्रोले ने मारी टक्कर, नौ घायल
भास्कर संवाददाता | चित्तौड़गढ़
कोटाफोरलेन पर बस्सी से सटे बल्दरखा के निकट बुधवार रात 12 बजे बारातियों की एक कार को ट्रोले ने टक्कर मार दी, जिससे कार सवार नौ लोग घायल हो गए। चार गंभीर घायलों को जिला अस्पताल में प्राथमिक उपचार के बाद उदयपुर रैफर किया गया। हादसा उस समय हुआ जब फोरलेन पर विपरीत दिशा में आए ट्रोले ने बारातियों की कार को टक्कर मार दी।
महाराष्ट्र के जलगांव से भीलवाड़ा के सुरास गांव आई रवि ओझा की बारात में आए बाराती महाराष्ट्र के लिए बुधवार रात कार से लौट रहे थे। इसी दौरान विपरीत दिशा में आए ट्रेलर ने कार को टक्कर मार दी, जिससे जलगांव निवासी सागर ओझा पुत्र लक्ष्मीनारायण, कमलेश पुत्र गोपाल ओझा, श्याम ओझा उर्फ अरविंद (कार चालक), शंकरसिंह अहीर, राहुल पुत्र कैलाश बोहरा, मोहन पुत्र हरिराम पूर्बिया जलगांव निवासी, महावीर पुत्र लादूरम तिवाड़ी, भीलवाड़ा के ब्राह्मणों की सरेरी गांव निवासी गणपत पुत्र जगदीश वैष्णव उसका पुत्र रोहित घायल हो गए। एक अन्य शादी समारोह से लौट रहे सांसद सीपी जोशी, भाजयुमो जिलाध्यक्ष हर्षवर्द्धनसिंह, पार्षद रजनीश भट्ट, प्रहलाद अाचार्य, पवन बैरागी, प्रदीप जोशी ने इन्हें जिला अस्पताल पहुंचाया। जहां उपचार के बाद गंभीर घायल श्याम ओझा, शंकरसिंह यादव, कमलेश ओझा, राहुल बोहरा को उदयपुर रैफर किया गया। बताया गया कि महाराष्ट्र से बारात भीलवाड़ा जिले के सुरास गांव में आई थी। इधर बस्सी थाना पुलिस ने ट्रोले को डिटेन कर ट्रोला चालक के विरुद्ध प्रकरण् दर्ज कर लिया है।
चित्तौड़गढ़. मंगलवार-बुधवार की हुई दुर्घटना में घायल युवका का जिला अस्पताल में किया गया उपचार।
hin_Deva npi_Deva hin_Deva hin_Deva awa_Deva